CELEX: 32010R0717
Language: hr
Date: 2010-08-06 00:00:00
Title: Uredba Komisije (EU) br. 717/2010 od 6. kolovoza 2010. o razvrstavanju određene robe u kombiniranu nomenklaturu

01/Sv. 003
            
            
               HR
            
            
               Službeni list Europske unije
            
            
               264
            
         32010R0717
   
               L 210/24
            
            
               SLUŽBENI LIST EUROPSKE UNIJE
            
            
               06.08.2010.
            
         
      UREDBA KOMISIJE (EU) br. 717/2010
   od 6. kolovoza 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1 tablice iz Priloga trebalo bi razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je osigurati da se obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, mogu tijekom razdoblja od tri mjeseca nastaviti navoditi od strane korisnika, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2).
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice u Prilogu razvrstava se u kombiniranu nomenklaturu u skladu s odgovarajućom oznakom KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koja nisu u skladu s ovom Uredbom, mogu se nastaviti navoditi tijekom razdoblja od tri mjeseca na temelju članka 12. stavka 6. Uredbe (EEZ) br. 2913/92.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. kolovoza 2010.
      
         
            Za Komisiju U ime Predsjednika
         
         Janusz LEWANDOWSKI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod, (takozvani „temperaturni senzor za ispušne plinove”), sastoji se od:
               
                           —
                        
                        
                           termistora u vlastitom kućištu, snage ne veće od 20 W,
                        
                     
                           —
                        
                        
                           vijaka za učvršćivanje,
                        
                     
                           —
                        
                        
                           osovine koja olakšava pričvršćenje unutar ispušnog sustava vozila, i
                        
                     
                           —
                        
                        
                           električnog kabela s navojem otpornim na toplinu koji povezuje proizvod s utičnicom i tako omogućuje povezanost sa sustavom za upravljanje motorom vozila.
                        
                     Ovisno o temperaturi, termistor mijenja otpor. Kad je spojen, promjena otpora uzrokuje promjenu električne struje, koja se prenosi na sustav upravljanja motora.
               Proizvod ne može pretvoriti izlaz električne struje u mjerenje temperature ili pokazati temperaturu.
            
            
               8533 40 10
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, kao i tekstom oznaka KN 8533, 8533 40 i 8533 40 10.
               Razvrstavanje u tarifni broj 9025 kao termometar ili njegov dio nije moguće budući da proizvod ne može mjeriti niti pokazivati temperaturu.
               Proizvod je nelinearan otpornik ovisan o temperaturi, (također vidjeti Napomene za pojašnjenje Harmoniziranog sustava, tarifni broj 8533 (A) (5)), te se stoga razvrstava u tarifni podbroj 8533 40 kao ostali promjenjivi otpornici.